Diari Oficial de la Generalitat Valenciana


Sumari del DOGV 3469, del 08-04-1999 (1999/2708)

Informació pública del Programa d'Actuació Integrada de la Unitat d'Execució número 31.
---------------------------------------------------------------------------------------

### Dades del document

Número de DOGV
:   3469

Data del DOGV
:   08-04-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2708


Organisme emissor
:   Ajuntament de Sagunt

Tipus de document
:   Anunci

Informació pública del Programa d'Actuació Integrada de la Unitat d'Execució número 31. [1999/Q2708]
  
En data 23 de febrer de 1999, l'Alcaldia Presidència va adoptar la resolució d'Alcaldia següent:
  
"Vist que en data 16 de febrer de 1999, registre d'entrada 1.545, el senyor Francisco Camarelles Llopis, en nom i representació, com a president de l'Agrupació d'Interés Urbanístic de la Unitat d'Actuació 31, presenta una alternativa tècnica de programa de la unitat esmentada, juntament amb els projectes de reparcel·lació voluntària i urbanització, redactats pels arquitectes José i Francisco Muñoz Antonino i visats pel Col·legi Oficial d'Arquitectes de la Comunitat Valenciana en data 10 de febrer de 1999, i projectes elèctrics redactats pels enginyers tècnics industrials Arcadio A. Llopis Juesas i Francisco R. Civera Navarré, visats pel Col·legi Oficial de Perits i Enginyers Tècnics Industrials de València, en data 28 de setembre de 1998, tot això a l'empara del que s'estableix en els articles 48 i 50 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Vist que d'acord amb el que s'estableix en l'article 46.3 de la llei, se sotmet la proposta de programa, juntament amb els projectes de reparcel·lació voluntària i urbanització indicats al tràmit d'informació pública, pel termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana. Aquesta documentació es troba dipositada a l'Ajuntament de Sagunt, Departament d'Urbanisme.
  
Qualsevol persona interessada podrà comparéixer a l'Ajuntament de Sagunt, i consultar la documentació que integra la proposta de programa, i els projectes que l'acompanyen, i també formular, si escau, al·legacions, o alternatives tècniques dins del termini indicat al paràgraf anterior i en els termes que estableix el punt 4 de l'article 46 d'aquest text legal.
  
Per una altra banda, es fa saber que durant el període de cinc dies, comptadors des del venciment del termini anterior s'hi podran presentar les propostes juridicoeconòmiques, de les distintes alternatives tècniques que optaren a l'adjudicació del programa; si no és que durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia del 2% del cost del programa, percentatge que s'estableix per analogia amb l'article 36 de la Llei de Contractes de les Administracions Públiques. En aquest cas, la pròrroga es farà constar en l'expedient, i s'anunciarà al tauler d'anuncis de l'Ajuntament i es comunicarà a qui, pel fet de desconéixer-la, presente pliques prematurament.
  
L'acte d'obertura de pliques es farà a les 12.00 hores de l'endemà hàbil a la finalització del termini per a presentar-les, al Departament d'Urbanisme. Totes les actuacions podran ser objecte de consulta i d'al·legació pels interessats durant els 10 dies següents al d'obertura de pliques. Els competidors, durant aquest període, es podran associar tot unint-ne les proposicions.
  
A la vista de tot el que s'ha dit anteriorment, resolc:
  
Primer
  
Sotmetre al tràmit d'informació pública en els termes i terminis anteriorment exposats i simultània competència entre iniciatives el Programa de la Unitat d'Actuació número 31 presentat pel senyor Francisco Camarelles Llopis, en nom i representació com a president de l'Agrupació d'Interés Urbanístic de la Unitat d'Actuació 31, alternativa tècnica de programa de la unitat esmentada, juntament amb els projectes de reparcel·lació voluntària i urbanització, redactats pels arquitectes José i Francisco Muñoz Antonio i visats pel Col·legi Oficial d'Arquitectes de la Comunitat Valenciana en data 10 de febrer de 1999, i projectes elèctrics redactats pels enginyers tècnics industrials Arcadio A. Llopis Juesas i Francisco R. Civera Navarré, visats pel Col·legi Oficial d'Enginyers Tècnics Industrials de València, en data 28 de setembre de 1998.
  
Segon
  
Notificar aquesta resolució als titulars registrals i cadastrals de la unitat d'actuació número 31."
  
Cosa que se sotmet a informació pública.